
 DR.31.3.2005 

 
 

46 

PAS pun tidak ikhlas.  Kalau Yang Berhormat ikhlas kutipan yang dibuat oleh PAS itu 
kenapa tidak diserahkan kepada tabung rasmi yang ditubuhkan oleh kerajaan supaya Yang 
Berhormat sendiri dapat lihat  di mana perginya sumbangan tersebut.  Ini Yang Berhormat 
pergi ke kampung, mungkin ke kampung Yang Berhormat tidak tahu Yang Berhormat 
sumbangkan derma tersebut.  Mungkin bukan mangsa-mangsa yang terlibat dengan 
tsunami.   

 Tuan Haji Abdul Fatah bin Haji Haron:  Ya, terima kasih.  Kalau hendak kira 
kutipan, UMNO pun tidak beri semua kepada tabung ini.  Dapat bantuan air terus bagi kat 
Acheh.  Semua rakyat tengok, hendak tunjuk kepada rakyat kononnya hendak beri bantuan 
air.  Bantuan air bersih kepada mangsa-mangsa Acheh, sepatutnya semua sekali tidak 
payah pergilah.  Bagi kepada tabung ini sahaja.  Apa dibangkitkan PAS sedangkan UMNO 
lebih teruk lagi.  Saya bimbang... saya tidak sebut yang lain, yang bimbang itu kerana saya 
bimbang perkara ini akan jadi satu perkara yang tidak menyeronokkan kita semua.  Oleh 
kerana pihak kerajaan mengatakan akan umumkan jumlah sebenar yang didapati dan baki 
yang belum lagi diberi kepada tabung ini, kita tak tahu secara detail kerana masa sudah 
berlarutan, kalau kita tunggu makin lama, makin lenyaplah begitu sahaja kerana 
pengalaman banyak dah tabung-tabung ini.  Sebab itu Perdana Menteri kita merasai 
perkara ini perlu diberi penjelasan kepada rakyat khususnya kepada penderma-penderma 
yang memberi derma sebelum ini.   

 Dalam minggu lepas  iaitu bulan Mac, timbalan menteri berjanji akan melaporkan 
pungutan dan pengagihan dana Tsunami ini secara terperinci kepada rakyat Malaysia dan 
beliau masih belum mengotakan kata-kata ini.  Saya harap dalam waktu jawapan minggu 
lepas ini Timbalan Perdana Menteri yang menyebut atau memberi kenyataan seperti ini 
hendaklah bertanggungjawab memberi penjelasan supaya tidak ada timbul anggapan 
daripada penderma-penderma ini perkara-perkara yang bukan-bukan terhadap mereka  ini.   

 Apa yang menyedihkan ialah wang kita kutip sudah banyak, tetapi masih ada lagi 
satu golongan manusia yang ia rasa tidak cukup lagi wang sebanyak ini.  Tidak cukup 
dengan derma ikhlas, dengan wang yang suci daripada penderma-penderma, maka 
dianjurkan pula perkara-perkara lain terutama sekali dianjurkan konsert budaya kuning 
daripada Barat untuk bawa ke sini, kononnya untuk mencari wang bagi membantu mangsa-
mangsa Tsunami.  Saya lihat ini satu perkara yang cukup-cukup tidak seronoklah.  Hendak 
kata lebih daripada itu saya kesian juga kepada pemimpin-pemimpin UMNO ini.  Pemimpin 
Islam Hadhari yang tidak boleh menyekat kemaraan budaya kuning di saat-saat akhir.  
Kalau zaman dahulu betullah, zaman mula-mula bangkit budaya kuning tidak dapat 
dibendung, tetapi pada zaman ini kita sengaja mengimport, kita sengaja membenarkan 
penyanyi-penyanyi rock daripada luar negara kononnya di atas asas untuk mengutip derma.  
Seolah-olah dermawan-dermawan yang ada di Malaysia ini tidak cukup wang untuk 
memberi kepada tabung ini.  Kita jemput dari negeri lain dan mengutip duit rakyat bagi 
menampung tabung ini. 

 Kita lihat yang sedih sekali dan yang lucu saya tengok ialah penggunaan tema.  
Tema sesuatu konsert itu diadakan iaitu The force of nature iaitu ‘kudrat semula jadi’.  Ini 
satu perkara yang tidak patut kita lepaskan tidak patut kita releasekan benda-benda seperti 
ini.  Tetapi oleh kerana pemimpin kita barangkali terlalu leka dalam kerja-kerja menentang 
kemungkaran ini yang menyebabkan perkara ini berlaku.  Memang jelas sekarang ini saya 
akui dari segi amal makruf kita akuilah saya tidak hendak menafikan UMNO berjaya, 
Barisan Nasional berjaya, walaupun tidak 100% tetapi amal makruf itu alhamdulillah 
berjaya, tetapi dari segi nahi mungkar, menentang kemungkaran kosong.  Nahi mungkar 
kosong.  Kalau dalam bahasa Hindustan ‘nahi’ tidak ada.  Saya boleh jelaskan satu persatu 
ini kerana apa?  Kerana pemimpin masih takut, masih takut menentang kemungkaran 
secara terbuka... 

 Timbalan Yang di-Pertua [Datuk Dr. Yusof bin Yacob]:  Yang Berhormat Pasir 
Puteh bangun. 

Dato’ Haji Che Min bin Che Ahmad:  Hendak sokong.. 

Tuan Haji Abdul Fatah bin Haji Haron:  Ya?  Sila..sila. 



46. PAS pun tidak ikhlas. Kalau Yang Berhormat ikhlas kutipan yang dibuat oleh PAS itu kenapa tidak diserahkan kepada tabung rasmi yang ditubuhkan oleh kerajaan supaya Yang Berhormat sendiri dapat lihat di mana perginya sumbangan tersebut. Ini Yang Berhormat pergi ke kampung, mungkin ke kampung Yang Berhormat tidak tahu Yang Berhormat sumbangkan derma tersebut. Mungkin bukan mangsa-mangsa yang terlibat dengan tsunami. Tuan Haji Abdul Fatah bin Haji Haron: Ya, terima kasih. Kalau hendak kira kutipan, UMNO pun tidak beri semua kepada tabung ini. Dapat bantuan air terus bagi kat Acheh. Semua rakyat tengok, hendak tunjuk kepada rakyat kononnya hendak beri bantuan air. Bantuan air bersih kepada mangsa-mangsa Acheh, sepatutnya semua sekali tidak payah pergilah. Bagi kepada tabung ini sahaja. Apa dibangkitkan PAS sedangkan UMNO lebih teruk lagi. Saya bimbang... saya tidak sebut yang lain, yang bimbang itu kerana saya bimbang perkara ini akan jadi satu perkara yang tidak menyeronokkan kita semua. Oleh kerana pihak kerajaan mengatakan akan umumkan jumlah sebenar yang didapati dan baki yang belum lagi diberi kepada tabung ini, kita tak tahu secara detail kerana masa sudah berlarutan, kalau kita tunggu makin lama, makin lenyaplah begitu sahaja kerana pengalaman banyak dah tabung-tabung ini. Sebab itu Perdana Menteri kita merasai perkara ini perlu diberi penjelasan kepada rakyat khususnya kepada penderma-penderma yang memberi derma sebelum ini. Dalam minggu lepas iaitu bulan Mac, timbalan menteri berjanji akan melaporkan pungutan dan pengagihan dana Tsunami ini secara terperinci kepada rakyat Malaysia dan beliau masih belum mengotakan kata-kata ini. Saya harap dalam waktu jawapan minggu lepas ini Timbalan Perdana Menteri yang menyebut atau memberi kenyataan seperti ini hendaklah bertanggungjawab memberi penjelasan supaya tidak ada timbul anggapan daripada penderma-penderma ini perkara-perkara yang bukan-bukan terhadap mereka ini. Apa yang menyedihkan ialah wang kita kutip sudah banyak, tetapi masih ada lagi satu golongan manusia yang ia rasa tidak cukup lagi wang sebanyak ini. Tidak cukup dengan derma ikhlas, dengan wang yang suci daripada penderma-penderma, maka dianjurkan pula perkara-perkara lain terutama sekali dianjurkan konsert budaya kuning daripada Barat untuk bawa ke sini, kononnya untuk mencari wang bagi membantu mangsa- mangsa Tsunami. Saya lihat ini satu perkara yang cukup-cukup tidak seronoklah. Hendak kata lebih daripada itu saya kesian juga kepada pemimpin-pemimpin UMNO ini. Pemimpin Islam Hadhari yang tidak boleh menyekat kemaraan budaya kuning di saat-saat akhir. Kalau zaman dahulu betullah, zaman mula-mula bangkit budaya kuning tidak dapat dibendung, tetapi pada zaman ini kita sengaja mengimport, kita sengaja membenarkan penyanyi-penyanyi rock daripada luar negara kononnya di atas asas untuk mengutip derma. Seolah-olah dermawan-dermawan yang ada di Malaysia ini tidak cukup wang untuk memberi kepada tabung ini. Kita jemput dari negeri lain dan mengutip duit rakyat bagi menampung tabung ini. Kita lihat yang sedih sekali dan yang lucu saya tengok ialah penggunaan tema. Tema sesuatu konsert itu diadakan iaitu The force of nature iaitu 'kudrat semula jadi'. Ini satu perkara yang tidak patut kita lepaskan tidak patut kita releasekan benda-benda seperti ini. Tetapi oleh kerana pemimpin kita barangkali terlalu leka dalam kerja-kerja menentang kemungkaran ini yang menyebabkan perkara ini berlaku. Memang jelas sekarang ini saya akui dari segi amal makruf kita akuilah saya tidak hendak menafikan UMNO berjaya, Barisan Nasional berjaya, walaupun tidak 100% tetapi amal makruf itu alhamdulillah berjaya, tetapi dari segi nahi mungkar, menentang kemungkaran kosong. Nahi mungkar kosong. Kalau dalam bahasa Hindustan 'nahi' tidak ada. Saya boleh jelaskan satu persatu ini kerana apa? Kerana pemimpin masih takut, masih takut menentang kemungkaran secara terbuka... Timbalan Yang di-Pertua [Datuk Dr. Yusof bin Yacob]: Yang Berhormat Pasir Puteh bangun. Dato' Haji Che Min bin Che Ahmad: Hendak sokong.. Tuan Haji Abdul Fatah bin Haji Haron: Ya? Sila..sila.